钦定古今图书集成/理学汇编/学行典/第152卷 > 孟懿子
## 钦定古今图书集成/理学汇编/学行典/第152卷 > 孟懿子

按《阙里志》：孟懿子名何忌，孟僖子之子，师事孔子。懿
子问于孔子曰：“文王有疏附、奔走、先后、御侮，谓之四
邻，夫子亦有四邻乎？”孔子曰：“吾有四友焉：自吾得回，
门人日益亲，是非疏附乎？自吾得赐，远方之士日至，
是非奔走乎？自吾得师，前有光，后有辉，是非先后乎？
自吾得由，恶言不至于耳，是非御侮乎？”邾隐公既即
位，将使大夫因孟懿子问于孔子。定公元年，懿子会
城成周，猎得麑，使西秦巴持之，其母随而呼之，西秦
巴不忍而与其母，懿子怒逐之。居三日，复召为其子
傅，曰：“夫子不忍麑，又岂忍吾子乎？”哀公十四年八月，
懿子卒。